b'\n_START_ARTICLE_\nKuningam\xc3\xa4e kardirada\n_START_PARAGRAPH_\nKuningam\xc3\xa4e kardirada asub J\xc3\xb5geva maakonnas P\xc3\xb5ltsamaa vallas Kuningam\xc3\xa4e k\xc3\xbclas, P\xc3\xb5ltsamaa linnas\xc3\xbcdamest linnulennult 1,5 km l\xc3\xa4\xc3\xa4nes. Rada valmis 25. mail 1962._NEWLINE_Tegemist on v\xc3\xb5istluskardirajaga, kus v\xc3\xb5istlustest vabal ajal on v\xc3\xb5imalik s\xc3\xb5ita ka hobikardiga. 2003. aastal renoveeritud rajal v\xc3\xb5ivad s\xc3\xb5ita ka jalgratturid ja rulluisutajad. Mootorrattad ja autod ei ole seal lubatud._NEWLINE_Raja s\xc3\xb5idusuund on vastup\xc3\xa4eva. S\xc3\xb5it toimub vormelirada meenutaval rajal, mitte nagu enamikul kardiradadel, mis on kummivallide vahel. Ohutuse tagamiseks on m\xc3\xb5nes kohas kummivallid, sealgi rajast eemal. Rada on k\xc3\xbcllaltki kiire, hobikartide keskmine kiirus k\xc3\xbc\xc3\xbcnib \xc3\xbcle 60 km/h. Rada on 850 meetrit pikk, rajal on kaks pikka sirget, kiireid kurve ja tehniliselt keerukaid S-kurve.'